สวัสดีครับ ผมมีรอยดำๆออกช้ำๆที่ปลายองคชาต จะเห็นชัดในตอนองคชาตอ่อนตัวอยู่ ไม่มีอาการเจ็บ มีแค่รอยดำๆเท่านั้น อยากทราบว่าอาการแบบนี่ผิดปกติหรือเปล่าครับ
สวัสดีค่ะ จากอาการดังกล่าวมา รอยดำหรือเหี่ยวย่นบริเวณปลายองคชาติอาจเป็นลักษณะที่พบได้ปกติ หรืออาจเกิดจากการมีเม็ดสีผิดปกติ การมีเชื้อราที่ผิวหนัง หรือเป็นรอยดำที่เกิดตามหลังการอักเสบหรือติดเชื้อบริเวณปลายองคชาติแนะนำสังเกตอาการ และไม่ไปแกะบริเวณรอยดำเอง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่หากเจ็บปวดบริเวณรอยดำ รอยดำลุกลามมากขึ้น มีตุ่มขึ้น ควรรีบไปพบแพทย์